Simon Kjær nåede kun lige at bide sig fast på FC Midtjyllands superligamandskab inden italienske Palermo stod klar med en check på 30 millioner for den nuværende landsholdsspiller. Samme scenarie kan meget vel udvikle sig for AaB?s stortalent Lucas Andersen. - Lucas Andersen er allerede i søgelyset hos flere udenlandske klubber. Selvom han er pt. er skadet, så kan han meget vel være tabt for AaB allerede i januars transfervindue. Ganske enkelt fordi der er så meget talent, at en stor udenlandsk klub vil købe ham nu før rivalerne gør det. Men han er ikke billig, 30 millioner vurderer jeg han vil koste at hente, siger fodboldekspert Michael Qureshi til TV2/Nord. 17-årige Lucas Andersen er indtil videre noteret for 20 kampe for AaB, endnu er det ikke blevet til mål fra midtbanespilleren.
Selvom han endnu ikke har bidt sig fast på AaB?s superligahold, så kan supertalentet meget snart være tabt for nordjyderne.